హిరోషిమా, నాగసాకిలపై అణ్వస్త్ర దాడులు
1945 లో రెండవ ప్రపంచ యుద్ధం చివరి దశలో, అమెరికా, జపాన్ నగరాలైన హిరోషిమా, నాగసాకిలపై రెండు అణుబాంబు దాడులు చేసింది. 1945 ఆగస్టు 6, 9 తేదీల్లో జరిగిన ఈ దాడుల్లో కనీసం 1,29,000 మంది మరణించారు. మానవ చరిత్రలో అణ్వాయుధ దాడులు జరిగినది ఈ రెండు సంఘటనల్లో మాత్రమే. ఈ దాడులు చేసే ముందు అమెరికా, యునైటెడ్ కింగ్‌డమ్ మద్దతు తీసుకుంది.
హిరోషిమా, నాగసాకిలపై అణ్వస్త్ర దాడులు
పేలుడును ప్రత్యక్షంగా చూసిన వారు ఒక "పీకా" (జపనీసు భాషలో కళ్ళు చెదిరే కాంతి) ను, ఓ "డాన్‌" (జపనీసు భాషలో మహా శబ్దం) నూ గమనించినట్లు చెప్పారు. పేలుడులో 70,000–80,000 ప్రజలు - మొత్తం హిరోషిమా జనాభాలో 30% - మరణించారు. మరో 70,000 మంది గాయపడ్డారు. సుమారు 20,000 మంది జపను సైనికులు మరణించరు. 12 చ.కి.మీ. నగరం ధ్వంసమైందని అమెరికా అంచనా వేసింది. జపాను అధికారుల అంచనా ప్రకారం హిరోషిమాలోని భవనాల్లో 69% ధ్వంసం కాగా, మరో 6–7% దెబ్బతిన్నాయి.